નચિકેતભાઇએ શંકાને લઇ એચડીએફસી લાઇફ ઇન્સ્યોરન્સના ટોલ ફ્રી નંબર ઉપર ફોન કરી ફોન કરનાર વ્યક્તિએ જે પ્લાન સમજ્યો હતો તે પ્લાન સંબંધી જાણકારી માગી હતી. જો કે તેઓએ આવો કોઇ પ્લાન ન હોવાનું જણાવ્યું હતું. દરમિયાનમાં સાંજના સમયે તેમના મોબાઇલ ફોન ઉપર એચડીએફસી લાઇફ ઇન્સ્યોરન્સમાંથી ફોન આવ્યો હતો અને પ્લાન સમજ્યો હતો. નચિકેતભાઇને ઇન્સ્યોરન્સના બહાને છેતરપિંડી કરતા હોવાની શંકા જતાં તેઓએ પ્લાન પસંદ આવ્યો છે તેમ કહી ડોક્યુમેન્ટ અને રૂ.૪૦ હજારનો ચેક આપવાનું જણાવ્યું હતું.